VIRTUAL+COLLABORATION


 * PELAKSANAAN PEMBELAJARAN BERASASKAN INKUIRI PROGRESIF DI SEKOLAH**

1.0 PENGENALAN

Teknologi berasaskan web dijangka membawa perubahan kepada dunia pendidikan. Berdasarkan kepada jangkaan ini, teknologi boleh mengubah cara pembelajaran di sekolah dengan beberapa cara iaitu menyediakan capaian mudah kepada maklumat, cara baru untuk berkomunikasi dan berkolaborasi dan juga medium untuk membina kemahiran berfikir aras tinggi dan kemahiran mengurus maklumat. Walau bagaimanapun teknologi hanya boleh mengubah amalan pendidikan dengan adanya usaha dan komitmen daripada para pendidik untuk menjayakannya.

Bagi melaksanakan ICT dalam pedagogi, ICT perlu diintegrasikan di dalam kurikulum, pelajar perlu bekerja secara kolaboratif dan pelajar perlu menggunakan ICT untuk mencari maklumat bagi menyiapkan laporan projek dan guru bertindak sebagai fasilitator.

2.0 PEMBELAJARAN BERASASKAN INKUIRI PROGRESIF SECARA MAYA

Pembelajaran ini tidak bermatlamat untuk menguasai isi kandungan pelajaran semata-mata tetapi ia bertujuan untuk meningkatkan kemahiran menyelesaikan masalah, membina pengetahuan baru dan kerja berpasukan. Ia melibatkan perkongsian ilmu pengetahuan, idea, perancangan, soalan dan jawapan bagi menyelesaikan sesuatu masalah. Kesemua proses pembelajaran bukan hanya dikongsi sesama ahli kumpulan tetapi perlu dikongsi bersama-sama dengan semua ahli dalam komuniti maya. Pelajar dan guru perlu menjalankan aktiviti pembelajaran dan berinteraksi serta berkolaborasi secara maya. Beberapa elemen yang dikenalpasti yang dapat menjayakan komuniti secara maya ialah semua orang melibatkan diri secara aktif, berkongsi matlamat dan sumber, rasa kepunyaan dan percaya di antara satu sama lain.

3.0 TUJUAN KAJIAN

1) Untuk mengetahui bagaimana guru melaksanakan teknologi dalam amalan pedagogi mereka bagi menjayakan pembelajaran inkuiri progresif 2) Untuk mengetahui kebaikan yang diperolehi 3) Untuk mengenalpasti cabaran dan halangan yang dihadapi

4.0 SOALAN KAJIAN

1) Bagaimanakah pembelajaran inkuri progresif boleh direalisasikan? 2) Apakah peranan pembelajaran berasaskan web dalam proses inkuiri dan apakah corak interaksi yang terhasil dalam kolaborasi maya? 3) Adakah pendekatan pedagogi ini sesuai dengan kurikulum dan amalan sekolah, apakah kesannya, kelebihan serta kekurangannya?

5.0 METODOLOGI KAJIAN

5.1 Konteks Lokasi: Salah sebuah sekolah di bandar Helsinki Sekolah ini sedang terlibat dalam projek Teknologi Pendidikan yang bertujuan untuk menyokong sekolah dalam menjayakan teknologi berasaskan web dan menjayakan pembelajaran secara maya.

5.2 Sampel dan cara pelaksanaan

Sampel: Penyertaan sukarela 14 orang pelajar berumur di antara 15 -16 tahun dan 7 orang guru.

Cara pelaksanaan: Pelajar perlu merancang dan menghasilkan sendiri sesuatu projek. Mereka perlu menggunakan teknolgi berasaskan web yang dinamakan Virtual Web School (VWS). VWS mengandungi forum serta medium untuk 'chat'.

5.3 Analisa Data

1) Data dianalisa secara kualitatif dengan menggunakan pengkalan data nota-nota yang dipos ke forum. Pengkalan data bagi mesej telah dianalisa menggunakan //qualitative content analysis//. Isi kandungan mesej yang dipos telah diklasifikasikan kepada 5 kategori. 2) Dokumen yang dihasilkan, pemerhatian di dalam kelas, penglibatan guru dan pelajar dan mesyuarat guru. 3) Kaedah //social network analysis// pula telah digunakan untuk mengkaji corak komunikasi yang digunakan di alam maya. 4) //Multi Dimensional scaling// (MDS) pula digunakan untuk menggambarkan corak komunikasi secara grafik. 5) Kedudukan sampel di alam komunikasi maya pula dinilai dengan menggunakan //Freeman's degree//.

5.4 Cara pelaksanaan

1) Mesyuarat - Penerangan mengenai kursus dan objektif oleh guru 2) Kursus mengenai cara menggunakan forum dan chat 3) Pembentukan kumpulan dan pemilihan topik oleh pelajar. Terdapat 7 kumpulan dan pelajar memilih tajuk yang berbeza. 4) Pelajar perlu menulis soalan kajian, teori dan komen tentang tajuk yang dicadangkan oleh kumpulan lain di VWS. 5) Pembentangan projek oleh pelajar 6) Pelajar membuat penilaian dan dihantar kepada penyelidik 7) Guru perlu menulis dengan lengkap tentang perjalanan projek, penilaian dan keputusan pelajar kepada penyelidik


 * 6.0 KEJAYAAN**

1) Guru dan pelajar melibatkan diri secara kolaboratif di alam maya 2) Pelajar lebih berdikari dan bertanggungjawab terhadap tugasan serta dapat menyelesaikan tugasan masing-masing 3) Teknologi ICT berasaskan web telah digunakan sebagai medium untuk berkomunikasi 4) Peranan guru telah berubah daripada pemberi maklumat kepada pembimbing atau fasilitator 5) Pembelajaran lebih berpusat kepada pelajar yang mana pelajar memegang tanggungjawab secara bersama(collective cognitive responsibility)


 * 7.0 KELEMAHAN**

1) Sistem pembelajaran berasaskan web tidak dapat membina pengetahuan yang lebih tinggi 2) Pelajar perlu diberi sokongan serta bimbingan secara berterusan.


 * SOALAN EXAM NOVEMBER 2009**

a. Terangkan trend/isu yang dikenal pasti.
 * Soalan 1:**

i) Perkembangan teknologi ICT Dari tahun ke tahun teknologi ICT terus berkembang dengan pesat. Perkembangan teknologi ICT hanya akan membawa perubahan kepada pendidikan jika para pendidik tahu merancang aktiviti atau kaedah pembelajaran yang membolehkan teknologi diaplikasikan dengan berkesan. Guru-guru yang telah menguasai isi kandungan sesuatu matapelajaran perlu menggunakan cara atau kaedah pedagogi yang sesuai untuk mengintegrasikan ICT.

ii) Mengubah cara pembelajaran tradisional dengan menggunakan teknologi berasaskan web Untuk menjayakan kaedah pembelajaran berasaskan web, peranan yang dimainkan oleh guru dan pelajar turut mengalami transformasi. Pelajar perlu aktif dalam mencari ilmu pengetahuan manakala peranan guru pula hanya sebagai fasilitator. Pelajar perlu belajar berkongsi pengetahuan serta maklumat dengan orang lain. Mereka perlu belajar untuk bekerja secara koperatif dan kolaboratif.

iii) Pembelajaran secara kolaboratif Pelajar dan ahli kumpulan bekerjasama untuk menyelesaikan masalah yang dihadapi.

b. Berikan sekurang-kurangnya 2 contoh impak trend tersebut terhadap bidang dan amalan pengamal teknologi pengajaran.

i) Pelajar lebih berdikari Pelajar berusaha mendapatkan sendiri maklumat bagi menyiapkan tugasan. Mereka akan berusaha untuk menyelesaikan masalah yang dihadapi dengan menggunakan kemahiran berfikir aras tinggi.

ii) Peranan guru Peranan guru berubah dari pemberi maklumat kepada fasilitator. Mereka hanya membimbing pelajar untuk menyiapkan tugasan

iii) Pembelajaran Jarak Jauh Pembelajaran berasaskan web telah menggalakkan pembelajaran jarak jauh. Di Malaysia, Open University Malaysia menggunakan MYLMS sebagai medium untuk membolehkan pelajarnya berhubung dengan pensyarah dan pelajar lain, mendapatkan bahan serta memuatnaik bahan. Begitu juga dengan IPTA tempatan yang mula menggunakan web sebagai perantara. Sebagai contoh di UM, pensyarah dan pelajar mula menggunakan Moodle untuk menjayakan pembelajaran berasaskan web.

iv) Penilaian berasaskan sekolah (PBS) Kementerian Pendidikan mula menjalankan PBS di sekolah rendah dan menengah. Melalui PBS pelajar perlu berusaha sendiri mendapatkan maklumat melalui bahan bercetak, buku serta internet bagi menjayakan sesuatu projek. Guru hanya bertindak sebagai pembimbing.

Berdasarkan jawapan anda dalam Soalan 1 berkaitan dengan isu dan trend, terangkan bagaimana anda akan mengkaji salah satu daripada isu tersebut dengan merancang satu kajian yang bersesuaian.
 * Soalan 2:**

a. Berikan dua soalan kajian yang akan ditanya 1) Bagaimanakah guru mengaplikasikan strategi pengajaran berasaskan inkuiri progresif? 2) Apakah halangan yang dihadapi dalam melaksanakan pengajaran berasaskan inkuiri progresif?

b. Terangkan kaedah penyelidikan yang sesuai untuk digunakan kaedah kualitatif

c. Sediakan satu matriks kajian yang sesuai